|  |  |
| --- | --- |
|  |  |

## **ASIA:** Konsortiosopimus yhteiskunnallisten yritysten osaamiskeskuksen liittyvän valtioavustushankkeen toteuttamiseksi

**SOPIMUSEHDOT**

## **Sopijapuolet**

**Hankekoordinaattori**

Organisaatio 1

Postiosoite

Postinumero ja postitoimipaikka

**Osatoteuttaja(t)**

Organisaatio 2

Postiosoite

Postinumero ja postitoimipaikka

Organisaatio 3

Postiosoite

Postinumero ja postitoimipaikka

…

## **Sopijapuolten** **edustajat**

Organisaatio 1 edustajana toimii

nimi, asema, organisaatio

puh, s-posti

Organisaatio 2 edustajana toimii

nimi, asema, organisaatio

puh, s-posti

Organisaatio 1 edustajana toimii

nimi, asema, organisaatio

puh, s-posti

…

## **Sopimuksen** **tarkoitus**

Tämän sopimuksen tarkoituksena on sopia yhteiskunnallisten yritysten osaamiskeskuksen perustamiseen liittyvän valtionavustushankkeen (jäljempänä Hanke) toteutuksesta työ- ja elinkeinoministeriölle (jäljempänä Tilaaja).

Sopimuksen kohteena olevan Hankkeen sisältö ja kustannukset on kuvattu tarkemmin tämän sopimuksen liitteenä olevassa hakulomakkeessa liitteineen. Sopijapuolet sitoutuvat täyttämään sopimuksen ja sen liitteiden edellyttämät, niissä sopijapuolille erikseen ja yhteisesti asetetut tavoitteet.

Sopimusasiakirjojen tulkintajärjestyksessä tämä sopimus ja tätä sopimusta seuraavat liitteet ovat alla mainitussa järjestyksessä.

1. Valtionavustuspäätöksen ehdot ja tekniset ohjeet
2. Erityisavustuksen hakemus
3. Kustannusarvio

## **Sopimuksen voimassaolo**

Sitova sopimus syntyy sopijapuolten allekirjoitettua sopimuksen ja on voimassa siihen saakka, kunnes sopijapuolet ovat suorittaneet hankkeeseen liittyvät tehtävät hyväksytysti loppuun.

Sopijapuolet sitoutuvat suorittamaan hakulomakkeessa liitteineen vastuulleen määritellyt tehtävät huolellisesti ja ammattitaitoisesti sekä sovitun aikataulun mukaisesti alan ammattistandardeja ja ohjeita sekä hyvää tapaa noudattaen.

## **Osapuolten oikeudet ja velvollisuudet**

Hankekoordinaattori:

* Hakee avustusta ja vastaa avustuksen käytöstä, mahdollisesta takaisinmaksusta ja selvityksen antamisesta työ- ja elinkeinoministeriölle

Osatoteuttajat:

* Antavat tällä sopimuksella hankekoordinaattorille valtuutuksen allekirjoittaa hankesopimuksen, maksatushakemukset, loppuraportit ja muut hankkeen toteutukseen liittyvät asiakirjat
* Sitoutuvat suorittamaan niille hakulomakkeella liitteineen määritellyt tehtävät parhaan kykynsä mukaan ja alan normaalien standardien mukaisesti.
* Vastaavat kukin tekemänsä työn oikeellisuudesta
* Toimittavat hankkeen seurantatiedot sekä maksatushakemuksen ja raportoinninedellyttämät tiedot ja aineistot hankekoordinaattorille tilaajan kanssa sovitun aikataulun mukaisesti

Kaikki sopimuksen osapuolet:

* Vastaavat yhdessä siitä, että hanke toteutetaan tämän sopimuksen ja hankeasiakirjojen mukaisesti ja sitoutuvat toimimaan yhteistyössä hankkeen toteuttamiseksi ja tiedottamaan toisilleen viipymättä kaikista hankkeen kannalta merkittävistä asioista.

## **Hyväksyttävät kustannukset ja maksuehdot**

Hakulomakkeella liitteineen eritellyt kustannukset ovat hankkeen hyväksyttäviä kustannuksia ja niiden tulee toteutua hankeasiakirjojen mukaisesti. Muita kustannuseriä ei ole hyväksyttävää lukea hankkeen kustannuksiin. Rahoitus jakautuu sopijapuolten kesken hakulomakkeella liitteineen eritellyn mukaisesti.

Kulujen maksatuksessa, talousseurannassa ja raportoinnissa noudatetaan hankeasiakirjojen ehtoja.

## **Luottamuksellisuus ja salassapito**

Sopijapuolet pitävät toisiltaan saamansa salassa pidettäväksi tai muuten luottamukselliseksi tai liikesalaisuudeksi merkityn aineiston salassa eivätkä käytä tietoja muuhun kuin sopimuksen mukaisiin tarkoituksiin. Hankekoordinaattori vastaa siitä, että kaikki hankkeeseen osallistuvat henkilöt sekä mahdolliset alihankkijat ovat sitoutuneet salassapitoa koskeviin velvoitteisiin, jos tarpeen.

Tilaajalla on velvollisuus noudattaa toiminnassaan viranomaisen toiminnan julkisuudesta annettua lakia sekä muussa lainsäädännössä annettuja salassapitoa ja julkisuutta koskevia säännöksiä.

## **Sopimuksen irtisanominen ja purkaminen**

Yhden sopijapuolen rikkoessa tämän sopimuksen ehtoja merkittävällä tavalla, on muilla sopijapuolilla oikeus purkaa sopimus, jos yksi sopijapuoli olennaisesti rikkoo sopimusvelvoitteitaan, eikä korjaa rikkomustaan 30 päivän kuluessa kirjallisen huomautuksen saatuaan. Olennaisena sopimusrikkomuksena pidetään muun muassa sitä, mikäli hankkeen tavoitteissa, edistymisessä, olosuhteissa tai sopijapuolen henkilöstössä on tapahtunut sellaisia muutoksia, ettei hankkeen jatkamista voida enää pitää tarkoituksenmukaisena. Olennaisena sopimusrikkomuksena pidetään myös sitä, että sopijapuoli on olennaisesti viivästynyt suorituksessaan tai viivästykset ovat toistuvia. Jos rikkonut osapuoli ei hyväksytysti korjaa rikkomustaan huomautusaikana, päättyy sopimus automaattisesti.

Rikkonut sopijaosapuoli on velvollinen palauttamaan viipymättä kaiken tämän sopimuksen perusteella saamansa aineiston ja tiedot niiden luovuttajille.

Käyttöoikeudet, jotka sopijapuoli on saanut tämän sopimuksen perusteella rikkoneelta osapuolelta jäävät voimaan sopimuksen purkamisesta riippumatta.

Mikäli hankekoordinaattori vetäytyy hankkeesta, päättyy tämä sopimus samanaikaisesti. Konsortiosopimuksen sopijapuolet vastaavat mahdollisista vahingoista, jotka ovat syntyneet sopimuksen voimassaolon aikana.

Kaikista tämän sopimuksen voimassaoloon ja mahdollisiin sopimusrikkomuksiin liittyvissä asioissa tulee hankekoordinaattorin olla välittömästi yhteydessä tilaajaan.

## **Vahingonkorvaus**

Sopijapuoli vastaa toiselle sopijapuolelle sopimusrikkomuksella aiheuttamastaan välittömästä vahingosta. Sopijapuoli ei vastaa toiselle sopijapuolelle sopimusrikkomuksella aiheuttamastaan välillisestä vahingosta. Vastuunrajoitukset eivät koske vahinkoa, joka on aiheutettu tahallisesti tai törkeällä huolimattomuudella.

## **Sopimusmuutokset ja sopimuksen siirtäminen**

Sopimukseen tehtävät muutokset tulee tehdä kirjallisesti kaikkien sopijapuolien allekirjoittamalla sopimuksenmuutoksella. Kirjallisiksi sopimusmuutoksiksi katsotaan myös sähköisessä muodossa tehdyt muutokset.

Sopijapuolella ei ole oikeutta ilman tilaajan suostumusta osaksikaan siirtää sopimusta kolmannelle. Tilaajalla on oikeus siirtää sopimus sellaiselle kolmannelle osapuolelle, jolle tilaajan tehtävät siirtyvät kokonaan tai osittain.

## **Sovellettava laki ja erimielisyyksien ratkaiseminen**

Tähän sopimukseen sovelletaan Suomen lakia. Sopimuksesta johtuvat mahdolliset erimielisyydet pyritään ensisijaisesti ratkaisemaan sopijapuolten välisin neuvotteluin. Mikäli erimielisyyttä ei saada ratkaistuksi neuvotteluteitse, asia saatetaan käsiteltäväksi Helsingin käräjäoikeudessa.

## **Sopimuskappaleet, päiväys ja allekirjoitukset**

Tästä sopimuksesta on tehty xx yhtäpitävää ja samasanaista kappaletta, yksi kullekin sopijapuolelle.

Paikka xx.xx.xxxx

**Hankekoordinaattori**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisaatio 1, Nimi, Tehtävänimike

**Osatoteuttaja(t):**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisaatio 2, Nimi, Tehtävänimike

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisaatio 3, Nimi, Tehtävänimike

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisaatio n, Nimi, Tehtävänimike